ESSO จัดโปรสมาชิก “เอสโซ่ สไมล์ส” เติมน้ำมันซูพรีมพลัส 1,200 บ. ฟรี “เปอริเอ้” 1 กระป๋อง
ESSO จัดโปรโมชันพิเศษ สมาชิกเอสโซ่ สไมล์ส เติมน้ำมันซูพรีมพลัสทุกชนิดที่ปั๊มเอสโซ่ ทุกๆ 1,200 บาท รับฟรี เปอริเอ้ 1 กระป๋อง มูลค่า 42 บาท ตั้งแต่ธ.ค.65 ถึง ก.พ.66 นี้
ESSO จัดโปรโมชันพิเศษ สมาชิกเอสโซ่ สไมล์ส เติมน้ำมันซูพรีมพลัสทุกชนิดที่ปั๊มเอสโซ่ ทุกๆ 1,200 บาท รับฟรี เปอริเอ้ 1 กระป๋อง มูลค่า 42 บาท ตั้งแต่ธ.ค.65 ถึง ก.พ.66 นี้
7 ธ.ค. 2565

บริษัท เอสโซ่ (ประเทศไทย) จำกัด (มหาชน) หรือ ESSO ออกโปรโมชันพิเศษสำหรับสมาชิกเอสโซ่ สไมล์ส แจกเครื่องดื่ม เปอริเอ้ น้ำแร่ธรรมชาติชนิดกระป๋อง ขนาดบรรจุ 250 มิลลิลิตร มูลค่า 42 บาท จำนวน 1 กระป๋อง เมื่อเติมน้ำมันซูพรีมพลัส แก๊สโซฮอล์ 95 หรือ ซูพรีมพลัสดีเซลทุก ๆ 1,200 บาท โดยโปรโมชันจะเริ่มตั้งแต่วันที่ 1 ธันวาคม 2565 ถึง 28 กุมภาพันธ์  2566 ที่สถานีบริการน้ำมันเอสโซ่ทุกสถานีที่มีน้ำมันซูพรีมพลัสจำหน่าย หรือ กว่า 612 สาขา ทั่วประเทศ ทั้งนี้ ลูกค้าสามารถสมัครบัตรเอสโซ่ สไมล์ส ได้ที่สถานีบริการน้ำมันเอสโซ่ทั่วประเทศ โดยไม่มีค่าใช้จ่าย
โดย นางสาวจิราพรรณ เปาวรัตน์ กรรมการและผู้จัดการฝ่ายการตลาดขายปลีก ESSO เปิดเผยว่า บริษัทฯ ต้องการที่จะมอบความสุขในช่วงเวลาปีใหม่ขอบคุณลูกค้ากลุ่มซูพรีมพลัส น้ำมันเกรดพรีเมียม โดยคาดว่าจะมีผู้คนจำนวนมากเดินทางท่องเที่ยวกับครอบครัว คนพิเศษ หรือกลุ่มเพื่อนในช่วงสิ้นปี นอกจากลูกค้าจะได้เติมน้ำมันซูพรีมพลัส พลัสความอุ่นใจ ไปได้ไกลกว่า ที่นอกจากจะทำให้ทุกคนเดินทางได้อย่างสบายใจ พร้อมพาไปในระยะทางที่ไกลกว่าน้ำมันสูตรธรรมดาของบริษัทฯ แล้ว ลูกค้าจะยังได้รับเครื่องดื่ม “เปอริเอ้” น้ำแร่ธรรมชาติชนิดกระป๋อง เพื่อเติมความสดชื่นไปตลอดการเดินทาง โดยบริษัทฯ ร่วมมือกับแบรนด์ เปอริเอ้ ซึ่งเป็นแบรนด์เครื่องดื่มชั้นนำที่เป็นที่รู้จักทั่วโลก และคาดว่ากิจกรรมการตลาดในครั้งนี้จะตอบโจทย์กลุ่มลูกค้าซูพรีมพลัสและพลัสความอุ่นใจให้ทุกคนไปตลอดการเดินทาง
ด้านนางซาราห์ เจนจิรา ยูดอล กรรมการบริษัท พินนาเคิล แก๊สโตร จำกัด ผู้จัดจำหน่ายเครื่องดื่ม เปอริเอ้ อย่างเป็นทางการในประเทศไทย เปิดเผยว่า ในนามบริษัทผู้จัดจำหน่าย เปอริเอ้ (Perrier) แบรนด์น้ำแร่ธรรมชาติชนิดมีฟองอันดับหนึ่งของโลกจากฝรั่งเศสที่มีชื่อเสียงยาวนานกว่า 150 ปี บริษัทฯ ขอร่วมเป็นส่วนหนึ่งในการเติมความสดชื่นและเป็นเพื่อนร่วมเดินทางให้เหล่าแฟนๆ ของเปอริเอ้และเอสโซ่ในทุกๆ เส้นทาง ตลอดช่วงเวลาแห่งการเฉลิมฉลอง ตั้งแต่ธันวาคม 2565 ถึง กุมภาพันธ์ 2566 นี้